Nupay kasta, immuna ti Police Mobile Patrol sa iti Grand Marshal, Festival Banner, Colors, Marching Band (Lead), Float ni St. Mark the Evangelist ken sinaruno dagiti Municipal Officials nga idauluan ni Mayor Edgardo “Ediboy” S. Cobangbang, Jr.
Iti agsapa, nagrikus ti grupo ti Banda a nangaramid ti Diana iti aglikmut ti Poblasion kas pammasungad ti selebrasion iti bisperas ti Piesta ti ili.
Iti pannaki-amad ti Web In-Action mapagdamagan, umabot ti 83 a grupo ti nagparada a buklen ti Marching Band (leader) ti University of Luzon Drum & Bugle Corps, kasta met dagiti marching bands kadagiti elementaria ken high schools ti ili. Tunggal barangay ket adda nakaippenganna a Cluster ket sinarunoda dagiti agkakangayed a Floats-da. Nangrugi ti Parada iti NISTC-Public Market ken nagtungpal iti Cabugao Institute Quadrangle.
Nangipaay ti Mensahe ni Mayor Edgardo “Ediboy” S. Cobangbang, Jr. ket kimmablaaw ken nagyaman iti aglaplapusanan a kaadu ti nakidanggay iti parada kasta met iti pannakikaysa ti Pamilia-LGU Cabugao, pannakabagi ti nadumaduma nga Opisina/Ahensia iti Nasional ken Pribado a Sektor, Balikbayans ken dadduma pay a sektor a nakikaysa iti Grand Parade.
Impeksa ni Mayor Ediboy ti ragsakna a nakaimatang itoy ket kiniddawna a mataginayon ti rikna ti pannakipagrambak iti amin nga umili inggana a malpas ti Piesta.
Kabayatan a naiwayat ti pannakagrado dagiti Float babaen kadagiti napusgan a Hurado, nangipaay ti Exhibition dagiti Players ti University of Luzon Drum & Bugle Corps ken Majorettes a nakaragsakan/nakaray-awan ti amin a nagbuya.
Nagpaay nga Emcee/Facilitator ni SB Secretary Maxfel S. Suboc manipud iti rugi agingga a nalpas ti Grand Parade. # (Web In-Action)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn